CELEX: C2004/300/70
Language: lv
Date: 2004-12-04 00:00:00
Title: lieta C-442/04: Prasība pret Eiropas Savienības Padomi, ko Spānijas Karaliste iesniedza 2004. gada 21. oktobrī

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/36
            
         Prasība pret Eiropas Savienības Padomi, ko Spānijas Karaliste iesniedza 2004. gada 21. oktobrī
   (lieta C-442/04)
   (2004/C 300/70)
   Eiropas Kopienu Tiesā 2004. gada 21. oktobrī izskatīšanai ir iesniegta prasība pret Eiropas Savienības Padomi, ko cēla Spānijas Karaliste, kuru pārstāv Enrique Braquehais Conesa, Abogado del Estado, kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atcelt Padomes 2004. gada 19. jūlija Regulas (EK) Nr. 1415/2004 (1), ar ko nosaka maksimāli pieļaujamo ikgadējo zvejas intensitāti dažiem zvejas apgabaliem un zivsaimniecības nozarēm, 1. līdz 6. pantu, kas īsteno 3. un 6. pantus Padomes 2003. gada 4. novembra Regulā (EK) Nr. 1954/2003 (2), kura attiecas uz zvejas intensitātes pārvaldību saistībā ar dažiem Kopienas zvejas apgabaliem un resursiem un ar kuru groza Regulu (EK) Nr. 2847/93 (3) un atceļ Regulas (EK) Nr. 685/95 (4) un (EK) Nr. 2027/95 (5), un
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   nediskriminācijas principa pārkāpums,
   
               a)
            
            
               jo ar šo prasību apstrīdētā Regula (EK) Nr. 1415/2004 nosaka Regulas (EK) Nr. 1954/2003, konkrēti, tās 3. un 6. panta - par maksimāli pieļaujamo ikgadējo zvejas intensitāti katrai dalībvalstij un katram zvejas apgabalam un zivsaimniecības nozarei, kas definēta iepriekš minētajos pantos - piemērošanas kārtību, kur Spānijas Karaliste apstrīd (lietā C-36/04) Regulu Nr. 1954/2003, kas diskriminē Spānijas floti pamatojoties uz piederību šai valstij, jo ciktāl tā atsaucas uz laika posmu no 1998. līdz 2002. gadam, šajā laikā, saskaņā ar Akta par Spānijas Karalistes un Portugāles Republikas pievienošanos Eiropas Kopienām noteikumiem un Regulu (EK) Nr. 685/95 un Nr. 2027/95 noteikumiem, bija ierobežota Spānijas flotes pieeja zonām CIEM V b, VI, VII un VIII a, b, d un e;
            
         
               b)
            
            
               jo jutīgas zonas izveidošana saskaņā ar Regulas (EK) Nr. 1954/2003 6. pantu, ko īsteno ar apstrīdēto Regulu (EK) Nr. 1415/2004, tāpat diskriminē Spānijas floti, jo jaunā jutīgā zona daļēji sakrīt ar tā saukto “Irish Box” zonu, kurā Spānijas flotei jau tika piemēroti ierobežojumi saskaņā ar Spānijas Karalistes un Portugāles Republikas pievienošanās līgumu.
            
         pilnvaru nepareiza izmantošana,
   jo jutīgās zonas aizsardzība, kas noteikta Regulas (EK) Nr. 1954/2003 6. pantā, ko īsteno ar apstrīdēto Regulu (EK) Nr. 1415/2004, bija jāpanāk, piemērojot procedūras, kas paredzētās Regulā (EK) Nr. 850/1998, kas nosaka tehniskos līdzekļus jūras organismu mazuļu aizsardzībai un attiecas uz visām zonām, attiecībā uz kurām zinātniski ir pierādīta to atbilstība šim nosacījumam.
   
      (1)  OV L 258, 5.8.2004., 1. lpp.
   
   
      (2)  OV L 289, 7.11.2003., 1. lpp.
   
   
      (3)  OV L 261, 20.10.1993., 1. lpp.
   
   
      (4)  OV L 71, 31.3.1995., 5. lpp.
   
   
      (5)  OV L 199, 24.8.1995., 1. lpp.